**ЗАКОН**

**О ДОПУНИ КРИВИЧНОГ ЗАКОНИКА**

**РЕПУБЛИКЕ СРПСКЕ**

Члан 1.

У Кривичном законику Републике Српске („Службени гласник Републике Српске“, бр: 64/17, 104/18 и 15/21), послије члана 280. додаје се назив члана и нови члан 280а. који гласи:

**„Повреда угледа Републике Српске и њених народа**

Члан 280а.

(1) Ко јавно изложи порузи, презиру или грубом омаловажавању Републику Српску, њену заставу, грб, амблем или химну, казниће се казном затвора до три године.

(2) Ако је дјело из става 1. овог члана извршено на начин да се Република Српска означи као агресорска или геноцидна творевина или њени народи агресорским или геноцидним, учинилац ће се казнити казном затвора од шест мјесеци до пет година.

(3) Ако је дјело из става 2. овог члана извршило службено или одговорно лице или лице у институцијама власти или органу који се финансира из јавног буџета, казниће се казном затвора од двије до десет година.

(4) Ако су дјела из ст. 1. до 3. овог члана извршена у намјери промјене уставног уређења Републике Српске, њене територијалне цјеловитости или независности, учинилац ће се казнити казном затвора од три до петнаест година.“

Члан 2.

Овај закон ступа на снагу наредног дана од дана објављивања у „Службеном гласнику Републике Српске“.

Број: 02/1-021-586/21 ПРЕДСЈЕДНИК

Датум: 30. јула 2021. године НАРОДНЕ СКУПШТИНЕ

Недељко Чубриловић